recursal/SuperWikiNEXT-32B huggingface dataset:
ஒரு *குளோக் 17* அரைத்தானியக்க சிறு கைத்துப்பாக்கி.
**சிறு கைத்துப்பாக்கி** (*pistol*) என்பது ஒரு கைத்துப்பாக்கி வகையாகும். சில கைத்துப்பாக்கி நிபுணர்களும் அகராதிகளும் சிறு கைத்துப்பாக்கியை கைத்துப்பாக்கியின் ஒரு உப அமைப்பாகக் கருத, ஏனையோர் முற்றிலும் ஒன்றாகக் கருதுகின்றனர். சிலநேரங்களில், "சிறு கைத்துப்பாக்கி" ("pistol") எனும் பதம் குழாயுடன் இணைக்கப்பட்ட ஒரு உள் அறையைக் கொண்ட கைத்துப்பாக்கியைக் குறிக்கிறது. இன்னுமொரு பிரதான கைத்துப்பாக்கியான சுழல் கைத்துப்பாக்கி சிறு கைத்துப்பாக்கியில் இருந்து மாறுபட்டு, சுழலும் நீள் உருளையில் பல அறைகளைக் கொண்டுள்ளது. ஆனால் ஐக்கிய இராச்சியம் / பொதுநலவாயம் இந்த விளக்கத்தைக் கொண்டிருப்பதில்லை.

உசாத்துணை
---------

விக்கிமீடியா பொதுவகத்தில்,  
 ***Pistols***   
என்பதின் ஊடகங்கள் உள்ளன. 


1. ↑  "Pistol – Definition". Free Merriam-Webster Dictionary. 19 January 2015 அன்று பார்க்கப்பட்டது.
2. ↑  "British Dictionary definitions for pistol". Dictionary.com. 19 January 2015 அன்று பார்க்கப்பட்டது.
3. ↑  "Revolver – Definition". Free Merriam-Webster Dictionary. 19 January 2015 அன்று பார்க்கப்பட்டது.
4. ↑  "Revolver – Define Revolver". Dictionary.com. 19 January 2015 அன்று பார்க்கப்பட்டது.
**நம்கியால் திபெத்தியல்  நிறுவனம்** (*Namgyal Institute of Tibetology*) என்பது இந்தியாவின் சிக்கிம் மாநிலம் காங்டாக்கில் உள்ள ஒரு திபெத் அருங்காட்சியகம் ஆகும். சிக்கிமின் 11 வது சோக்யால் மன்னர் சர் தாசி நம்கியால் பெயரிடப்பட்டது. இந்த நிறுவனம் ஆராய்ச்சியாளர்களைப் பணியமர்த்தி ஊக்குவிக்கிறது. சிக்கிமின் 60 மடாலயங்களின் சமூக வரலாற்றை ஆவணப்படுத்தி கணினியில் பதிவுசெய்யும் திட்டம் இந்நிறுவனத்தின் புதிய ஆராய்ச்சி திட்டங்களில் ஒன்றாகும். சிக்கிமின் பழைய மற்றும் அரிய புகைப்படங்களை அறிவுப் பகிர்தலுக்காக இலக்கமுறை மையமாக்கி ஆவணப்படுத்த முயல்வதும் மற்றொரு திட்டமாகும். இந்நிறுவனத்துடன் இணைக்கப்பட்டிருக்கும் நியிங்மா கல்லூரியின் தலைவராக கெம்போ தாசர் தலைவராக ஆறு ஆண்டுகள் பணியாற்றினார்.

வரலாறு
------

14 வது தலாய் லாமா 1957 ஆம் ஆண்டு பிப்ரவரி மாதம் 10 ஆம் தேதியன்று அருங்காட்சியகத்திற்கான அடிக்கல்லை நாட்டினார்.  1958 ஆம் ஆண்டு அக்டோபர் மாதம் 1 ஆம் தேதியன்று அன்று , இந்தியாவின் பிரதமராக இருந்த பண்டிட் சவகர்லால் நேரு சிக்கிம் திபெத்தியல் ஆராய்ச்சி நிறுவனத்தைத் திறந்து வைத்தார். சிக்கிம் மகாராசாவாக இருந்த சர் தாசி நம்கியால் இதன் பெயரை நம்கியால் திபெத்தியல் ஆராய்ச்சி நிறுவனம் என்று பெயர் மாற்றினார்.

மேற்கோள்கள்
-----------

1. ↑  American University (Washington, D.C.). Foreign Areas Studies Division (1964). *Area Handbook for Nepal (with Sikkim and Bhutan).*. U.S. Government Printing Office. பக். 372–. .
2. ↑  Silverstone, Marilyn. "Five Nyingma Lamas in Sikkim" (PDF). pp. 13-.
3. ↑   *Central Asia*. Area Study Centre (Central Asia), University of Peshawar.. 2006. .
4. ↑   *American Institute of Indian Studies Quarterly Newsletter*. American Institute of Indian Studies. 1980. .

புற இணைப்புகள்
--------------

விக்கிமீடியா பொதுவகத்தில்,  
 ***நம்கியால் திபெத்தியல்  நிறுவனம்***   
என்பதின் ஊடகங்கள் உள்ளன. 

* Web site of Namgyal Institute of Tibetology, Sikkim

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| *நம் உரத்த சிந்தனை* |
| --- |
|  |
| **வெளியீட்டாளர்** | ஈ. மணி |
| **இதழாசிரியர்** | உதயம்ராம் |
| **வகை** | தமிழ்ச் சிற்றிதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | 2002 |
| **நிறுவனம்** |  |
| **நகரம்** | சென்னை |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | நம் உரத்த சிந்தனை மாத இதழ்  எண் 53, லட்சுமி அம்மன் கோயில் தெரு,  பெரம்பூர்  சென்னை - 600 011,  தமிழ்நாடு,  இந்தியா |
| **வலைப்பக்கம்** |  |

தமிழகத்திலிருந்து வெளிவரும் பல சிற்றிதழ்களில் **நம் உரத்த சிந்தனை** மாத இதழும் ஒன்று. சென்னையிலிருந்து வெளியாகும் இந்த இதழின் ஆசிரியராக எஸ். ஜி. வெங்கட்ராமன் என்கிற உதயம்ராம் என்பவர் இருந்து வருகிறார். இந்த இதழில் பல புதிய எழுத்தாளர்களின் படைப்புகள் இடம் பெற்றுள்ளது. இந்த இதழுக்கு உரத்த சிந்தனை வாசகர் வட்டம் எனும் பெயரில் தமிழகத்தின் பல மாவட்டங்களில் அமைப்புகள் உள்ளன. புதுதில்லி, ஹைதராபாத் நகரங்களிலும் கிளை அமைப்புகள் அமைக்கப்பட்டிருக்கின்றன.

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**காபூலிவாலா** என்ற வங்காள மொழிச் சிறுகதையை ரவீந்திரநாத் தாகூர் எழுதினார். காபூலிவாலா என்ற சொல்லுக்கு காபூலைச் சேர்ந்தவர் என்று பொருள். ஆப்கானிஸ்தான் நாட்டவர் என்றும் மேலோட்டமாக பொருள் கொள்ளலாம். இது தாகூரின் ஐந்து வயது மகளுக்கும், ஆப்கானிய பழ வியாபாரிக்கும் இடையேயான நட்பையும், தம் மகள்கள் மீது தாகூரும் பழவியாபாரியும் கொண்டுள்ள அன்பைப் பற்றிய கதை. தாகூரின் புகழ் பெற்ற கதைகளுள் ஒன்றான இக்கதை தமிழ் உள்ளிட்ட பல மொழிகளில் மொழிபெயர்க்கப்பட்டுள்ளது.

கதை
---

புதினத்தை இயற்றிக் கொண்டிருக்கும் தாகூர், தன் மகள் பழ வியாபாரியுடன் நட்பு ஏற்படுத்திக் கொள்வதைக் காண்கிறார். ஆப்கானிஸ்தானில் இருந்து கல்கத்தாவுக்கு பழ விற்பனைக்கு வந்துள்ள அந்த பழ வியாபாரி, தாகூரின் மகளுக்கு ஆசையாக பழங்களை தந்து அக்குழந்தையின் நண்பராகிறார். தாகூரின் மகளான மினி, பழ வியாபாரியை கண்டு மகிழ்வதும், இதற்காகவே நாள்தோறும் ஒரு வேளையாவது மினியை கண்டு பழங்களை தந்து செல்லும் பழ வியாபாரியின் அன்பும் கதையில் சுட்டிக் காட்டப்பட்டுள்ளன. மினியிடம் காட்டும் அன்பினில், ஆப்கனில் வாழும் தன் மகளை நினைவுகூர்கிறார் வியாபாரி. தன் மகள் நோய்வாய்ப்பட்டிருப்பதை அறிந்த பழ வியாபாரி, தன் வாடிக்கையாளர்களிடம் பெற வேண்டிய நிலுவைப் பணத்தை பெற்றுக் கொண்டு புறப்பட எண்ணுகிறார். அச்சமயம், பணம் தர வேண்டிய ஒருவர் தர மறுப்பதால் சண்டை ஏற்பட்டு, கத்தியால் குத்திவிடுகிறார் பழ வியாபாரி. அதனால் வழக்கு மன்றத்தில் வழக்கு தொடரப்படுகிறது. பழ வியாபாரியின் நேர்மையால் அவருக்கு குறைந்தபட்ச தண்டனையாக சில ஆண்டுகளுக்கு சிறைவாசம் அளிக்கப்படுகிறது. சிறையில் இருந்து விடுதலையானதும், தாகூரின் வீட்டுக்கு வருகிறார் அவர். தாகூரின் 14 வயதுடைய மகளுக்கு திருமணம் நிகழ்கிறது. ஐந்து வயதுச் சிறுமியாய் இருந்த மினி இன்னும் தன் மீது அன்பு கொண்டிருப்பாள் என்றெண்ணிய அந்த காபூலிவாலா/பழ வியாபாரி, தாகூரிடம் பழத்தை தந்து, அவர் மகளை காட்டுமாறு வேண்டுகிறார். திருமண நிகழ்வின்போது, இத்தகைய குற்றவாளி அங்கிருந்தால் சிக்கல் ஏற்படக் கூடும் என்று மறுக்கிறார் தாகூர். இதனால் மனம் வருந்திய அந்த பழ வியாபாரி, தன் மகளுக்கும் இப்போது திருமண வயதாவதையும் உணர்கிறார். தன்னிடமுள்ள ஒரு தாளை தாகூரிடம் நீட்டுகிறார். அதில் கரியால் தீட்டிய பழ வியாபாரியின் மகளின் கைச்சின்னம் தெரிகிறது. வருந்திய தாகூர், தன் மகளை அழைக்கிறார். மினியால் பழ வியாபாரியை அடையாளம் காண முடியவில்லை. தன் மகளின் திருமணத்திற்கு வைத்திருந்த பணத்தில் கொஞ்சத்தை எடுத்து பழ வியாபாரியிடம் தந்து, பழ வியாபாரியின் குடும்பம் ஒற்றுமையாய் இருக்குமாறு வாழ்த்தி, அதன் எதிரொலி தம் குடும்பத்தினரையும் வாழ்த்தட்டும் என்று கூறுகிறார். இருவரும் தத்தம் மகள் மீது கொண்டுள்ள அன்பையும் பறைசாற்றி கதை முடிகிறது.

தழுவல்கள்
---------

இந்தச் சிறுகதையை அடிப்படையாகக் கொண்ட திரைப்படங்கள் வங்காளத்திலும், இந்தியிலும் வெளியாகியுள்ளன.

சான்றுகள்
---------

1. ↑  நூலுலகம் தளத்தில் காபூலிவாலா சிறுகதைப் புத்தகம் தமிழில்

இணைப்புகள்
----------

* கதையின் தமிழாக்கம்
* *Onward English Reader* - 7 (new Edition), by-Strevens P, ISBN 9788125005858
* Short Stories from Rabindranath Tagore, by-Rabindranath Tagore, translation-Pratima Bowes, 1999, East-West Publications (U.K.) Limited, ISBN 9780856921445.
**முகம்மது அனாசு யாகியா** *(Mohammad Anas Yahiya)* ஓர் இந்திய ஓட்டப்பந்தய வீரராவார். 1994 ஆம் ஆண்டு செப்டம்பர் 17 இல் பிறந்த முகம்மது அனாசு 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில் 4 X 400 மீட்டர் தொடர் ஓட்டப்போட்டியிலும் 400 மீட்டர் ஓட்டபோட்டியிலும் இந்தியாவின் சார்பில் ஓடுவதற்கு இவர் தகுதி பெற்றார்.

2016 ஆம் ஆண்டு சூன் மாதத்தில் போலந்து நாட்டில் நடைபெற்ற போலந்து தடகளச் சாம்பியன் போட்டியில், இவர் 400 மீட்டர் தூரத்தை 45.40 வினாடிகளில் ஓடிமுடித்து ஒரு தேசிய சாதனையை நிகழ்த்தினார். இவ்வேகமே ஒலிம்பிக் போட்டியில் பங்கேற்பதற்குத் தகுதியான வேகமாக நிர்ணயிக்கப்பட்டிருந்தது. மில்காசிங் (1956,1960), கே.எம்.பினு (2004) ஆகியோருக்கு அடுத்ததாக ஒலிம்பிக் போட்டிகளில் பங்கேற்பதற்காக தேர்ந்தெடுக்கப்பட்ட மூன்றாவது இந்தியத் தடகளவீரர் என்ற பெருமை முகம்மது அனாசுக்கு கிடைத்தது..

2016 ஆம் ஆண்டு சூலை மாதத்தில் பெங்களுரு நகரில் நடைபெற்ற தேசிய தடகளச் சாம்பியன் போட்டியில், 4 × 400 மீட்டர் தொடர் ஓட்டப்போட்டியில் முகம்மது அனாசு இடம்பெற்றிருந்த குழு வெற்றி பெற்றது. இவ்வெற்றியின் மூலம் ஒலிம்பிக் போட்டிகளில் பங்கேற்கும் தகுதியையும் பெற்றது. முகம்மது அனாசடன் குங்கு முகம்மது, அய்யாசாமி தரூண் மற்றும் ஆரோக்கிய இராசீவ் கொண்ட நால்வர் அணி, முன்னதாக நான்கு வாரங்களுக்கு முன் துருக்கியில் நிகழ்த்தியிருந்த அவர்களின் 3:02.17 சாதனையை 3:00:91 நிமிடத்தில் ஓடிமுடித்து ஒரு தேசிய சாதனையைப் படைத்தது. மேம்பட்ட இச்செயல்திறன் குங்கு முகம்மது நால்வர் அணியை உலகத்தரவரிசையில் 13 ஆவது இடத்திற்கு உயர்த்தியது

மேற்கோள்கள்
-----------

1. ↑  Prasad, Vishnu (26 July 2016). "Mohammed Anas looks to fulfil his father's dreams". *The New Indian Express*.. பார்த்த நாள்: 2 August 2016.
2. ↑  "Navy man from Kerala qualifies for Olympics". *The New Indian Express*. 29 June 2016.. பார்த்த நாள்: 2 August 2016.
3. ↑  "India's 4x400m relay teams qualify for Rio Olympics". *Rediff*. 10 July 2016.. பார்த்த நாள்: 2 August 2016.
.
**ரா.ராதாகிருட்டிணன்** *(R Radhakrishnan)* புதுச்சேரி ஒன்றியப் பகுதியைச் சேர்ந்த ஓர் அரசியல்வாதியாவார். இவர் 1971 ஆம் ஆண்டு சூன் மாதம் 9 ஆம் தேதி பிறந்தார். இந்தியப் பாராளுமன்றத்தின் உறுப்பினராகவும், 2006 ஆம் ஆண்டு முதல் 2011 ஆம் ஆண்டு வரை புதுச்சேரி சட்டமன்றத்தின் சபாநாயகராகவும் இருந்துள்ளார். அகில இந்திய நமது ராச்சியம் காங்கிரசு கட்சி உறுப்பினரான இவர் 2014 ஆம் ஆண்டு முதல் புதுச்சேரி தொகுதியின் நாடாளுமன்ற உறுப்பினராகச் செயல்பட்டு வருகிறார்.

குடும்பமும் கல்வியும்
---------------------

ஆர் ராதாகிருட்டிணன் அரசியல் பரம்பரை கொண்ட ஒரு குடும்பத்தைச் சேர்ந்தவர். இவர் புதுச்சேரி சட்டமன்றத்தின் முன்னாள் உறுப்பினரான ஆர்.ராமநாதனின் மூத்த மகன் ஆவார். .
ஆர்.ராதாகிருட்டிணன் தனது உயர்நிலைப் பள்ளியை கடலூரிலுள்ள ஏ.ஆர்.எல்.எம் மெட்ரிக்குலேசன் பள்ளியிலும் மேல்நிலைக் கல்வியியை கேம்பியன் ஆங்கிலோ-இந்திய மேல்நிலைப்பள்ளியிலும் முடித்தார். சென்னை விவேகானந்தா கல்லூரியில் வணிகத்தில் பட்டம் பெற்றார். கோயம்புத்தூரில் உள்ள பி.எசு.கி மேலாண்மை நிறுவனத்தில் முதுநிலை வணிக நிர்வாகம் (எம்.பி.ஏ) பெற்றார். அந்நிறுவனம் இவரை அதன் முன்னாள் மாணவர்களில் சிறந்த ஒருவராகக் கருதுகிறது .

அரசியல் வாழ்க்கை
----------------

ஆர்.ராதாகிருட்டிணன் 2001 இல் குருவிநாதன் தொகுதியில் இருந்து தேர்ந்தெடுக்கப்பட்டதைத் தொடர்ந்து 2006 ஆம் ஆண்டிலும் இரண்டு முறை புதுச்சேரி சட்டமன்ற உறுப்பினராக தேர்ந்தெடுக்கப்பட்டார்.

2001-2006 வரை புதுச்சேரி சேரி குடிசை மாற்று வாரியத்தின் தலைவராக இருந்தார். மேலும் இவர் புதுச்சேரி சட்டமன்றத்தின் சபாநாயகராக 2006 முதல் 2011 வரை பணியாற்றினார். 

அகில இந்திய நமது ராச்சியம் கட்சி உறுப்பினரான இவர் பொதுத் தேர்தலில் காங்கிரசு கட்சியைச் சேர்ந்த ஒன்றிய அமைச்சர் வி. நாராயணசாமியை 60,854 வாக்குகள் வித்தியாசத்தில் தோல்வியடையச் செய்து வெற்றிபெற்றார் .

மேற்கோள்கள்
-----------

1. ↑  "AINRC names candidate for Puducherry constituency" (in en-IN). *The Hindu*. 2014-03-12. .
2. ↑  "PSG Institute of Management". *psgim.ac.in*. 2016-07-24 அன்று மூலம் பரணிடப்பட்டது. 2016-08-04 அன்று பார்க்கப்பட்டது.
3. ↑  "Rs 25-crore housing scheme for the poor" (in en-IN). *The Hindu*. 2006-01-21. .
4. ↑  "Radhakrishnan elected Speaker of Pondy Assembly" (in en-IN). *The Hindu*. 2006-06-02. .
5. ↑  "AINRC names candidate for Puducherry constituency" (in en-IN). *The Hindu*. 2014-03-12. .
**தமிழ்நாடு நிதி ஆணையம்** (Tamil Nadu Finance Commission) இந்திய அரசியலமைப்பின் *243 (I) பிரிவின்படி* அமைக்கப்படுகிறது. இந்திய நிதி ஆணையம் எவ்வாறு நடுவண் அரசிற்கும் மாநில அரசுகளுக்குமிடையே நிதி/வரி வருமானங்களை பகிர்வதை பரிந்துரைக்கிறதோ அவ்வாறே மாநில நிதி ஆணையங்கள் மாநில அரசிற்கும் உள்ளாட்சி அமைப்புகளுக்குமிடையே நிதி பகிர்தலை தீர்மானிக்கின்றன. அரசியலைப்பின்படி தமிழக ஆளுநர் ஒவ்வொரு ஐந்தாண்டுகளுக்கு ஒருமுறை ஒரு தலைவரையும் நான்கு உறுப்பினர்களையும் கொண்ட நிதி ஆணையத்தை அமைக்கின்றார்.

தமிழ்நாடு நிதி ஆணையம் கீழ்கண்ட நோக்கங்களுடன் செயல்படுகிறது;

* மாநிலத்திற்கு இந்திய நிதி ஆணையம் வழங்கும் வரி வருமானப் பகிர்வு, நிதிக்கொடைகள் இவற்றையும் திட்டப்பணிகளுக்கான செலவினங்களையும் கருத்தில் கொண்டு விதிக்கக்கூடிய வரிகள், கட்டணங்கள்,தீர்வைகள்ஆகியவற்றைப் பரிந்துரைத்தல்
* மாநில அரசுத் தொகுநிதியிலிருந்து எந்த அளவில் நிதி உதவி வழங்கலாம்
* மாநில அரசு ஈட்டிய வரிகள், கட்டணங்கள்,தீர்வைகள் வருமானத்திலிருந்து மாநில அரசுக்கும் பஞ்சாயத்துகளுக்குமான (நகராட்சிகள் உட்பட) பகிர்தல்

வெளியிணைப்புகள்
---------------

* தமிழ்நாடு நிதி ஆணையம்
* மூன்றாம் நிதி ஆணையம் - அலுவல்முறை இணையத்தளம்
**திருக்களிற்றுப்படியார் அனுபூதி உரை**  என்னும் இந்த உரைநூல் 15 ஆம் நூற்றாண்டில் தோன்றியது. திருக்களிற்றுப்படியார் என்னும் நூல் 12 ஆம் நூற்றாண்டில் தோன்றிய சைவ சித்தாந்த நூல். தில்லை நடராசனின் அம்பலத்துக்கு ஏறும் படிக்கட்டு யானையின் துதிக்கையிலிருந்து யானையின் மத்தகமாகிய ஆள் ஏறியிருக்கும் பகுதிக்கு ஏறுவது போல அமைந்திருப்பதால் அதனைக் 'களிற்றுப்படி' எனக் குறிப்பிட்டு தில்லையம்பலவாணனின் பேறு அடைய வழிகாட்டும் நூல் திருக்களிற்றுப்படியார். 

இது தில்லைநாதனையும், நூலையும் அனுபவித்து எழுதிய உரை ஆதலால் 'அனுபூதி உரை' என்னும் பெயரினைப் பெற்றுள்ளது. 1962 ஆம் ஆண்டு அச்சாகி வெளிவந்துள்ள இந்த நூலில் இந்த உரைநூலை இயற்றியவரின் பெயர் குறிப்பிடப்படவில்லை. எனினும் இந்த உரையில் கையாளப்பட்டுள்ள 'ஒழிவு', 'கழற்றி' என்னும் சொற்களை ஒப்புநோக்கி இதன் உரையாசிரியர் 'கண்ணுடைய வள்ளல்' என்னும் முடிவுக்கு அறிஞர் அருணாசலம் வருகிறார். 

இந்த உரையில் உரையாசிரியர் நூலாசிரியரை ஒரு பாடலைப் பாடிச் சேர்த்துப் போற்றியுள்ளார். அந்தப் பாடல்;

பொருளும் மனையும் அற மறந்து போகம் மறந்து புலன் மறுந்து
கருவி கரணம் அவை மறந்து காலம் மறந்து கலை மறந்து
தமுமம் மறந்து தவம் மறந்து தம்மை மறந்து தற்பரத்தோடு
உருகி உருகி ஒரு தீர்மை ஆயேவிட்டார் உய்யவந்தார்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  இந்த முடிவினை மு. அருணாசலம் 1952 ஆம் ஆண்டே வெளியிட்டுள்ளார்.
**ராகி ரொட்டி**  (கன்னடம்: ರಾಗಿ ರೊಟ್ಟಿ) (மராத்தி: नाचणी ची भाकरी ) என்பது இந்திய மாநிலமான கர்நாடகத்தின் காலை உணவு ஆகும். இது தெற்கு கர்நாடகத்தின் கிராமப்புறங்களில் மிகவும் பிரபலமான உணவு. இது கேழ்வரகு மாவினால் தயாரிக்கப்படுகிறது. *ராகி-ரொட்டி* என்ற கன்னடச் சொல்லுக்கு கேழ்வரகு ரொட்டி என்று பொருள். இது அக்கி ரொட்டியைப் போலத் தயாரிக்கப்படுகிறது. கேழ்வரகு மாவானது உப்பு மற்றும் தண்ணீரைச் சேர்த்து நன்கு கலக்கப்படுகிறது. மாவு பிசையும்போது; வெட்டிய வெங்காயம் கேரட் போன்றவை சேர்க்கப்படுகின்றன, இதனுடன் கொத்தமல்லித் தழை மற்றும் சீரகம் ஆகியவற்றையும் சுவைக்காக சேர்க்கலாம்.  தோசைக் கல்லில் சற்று எண்ணெயைத் தடவி பிசைந்து வைத்துள்ள மாவை வட்டமாகவும் மெல்லியதாகவும் தட்டி, சிறிதளவு எண்ணெயை ரொட்டிமேல் பூசி நன்கு வெந்த பின்னர் சூடாக பரிமாறவேண்டும். உடன் சட்டினி இருந்தால் நல்லது. 

**ராகி ரொட்டி செய்முறை**

தேவையான பொருட்கள்:

1/2 கின்னம் கேழ்வரகு மாவு, வெட்டிய வெங்காயம், 1/4 கின்னம் கேரட், 1/2 தேக்கரண்டி குறைந்த கொழுப்பு தயிர், 1 / 2 தேக்கரண்டி பச்சை மிளகாய், தேவையான அளவு உப்பு

ராகி ரொட்டி செய் முறை:

1. ஒரு கிண்ணத்தில் அனைத்து பொருட்களையும் ஒன்றாக போட்டு போதுமான தண்ணீரை இட்டு பிசையுங்கள். 

2. மாவை 4 சம பாகங்களாக பிரிக்கவும்

3. தோசைக்கல்லில் மாவை, 125 மிமீ (5 ") விட்டத்தில் வட்டவடிவில் தட்டவும் 

4. தோசைக்கல்லில் சில நொடிகள் விட்டு ரொட்டியை திருப்பிப் போடவும்.

5. அடுத்தப் பக்கத்தையும் சில நொடிகள் வேகவைக்கவும்.

6. ஒரு ஜோடி இடுக்கிகளின் துணையுடன் ரொட்டியை எடுத்து, ரொட்டியின் இரு பக்கங்களிலும் பழுப்பு நிறப் புள்ளிகள் தோன்றும் வரை தீ வெப்பத்தில் சுடவும்

7. மீதமுள்ள பகுதி மாவைக் கொண்டு இவ்வாறு 3 ரொட்டிகளைச் மீண்டும் செய்யவும்

8. சூடாக பரிமாறவும்

இதையும் காண்க
-------------

* அக்கி ரொட்டி
* கேழ்வரகுக் களி

மேற்கோள்கள்
-----------

1. ↑  Dalal, Tarla. "Ragi Roti". *www.tarladalal.com*. 15 August 2014 அன்று பார்க்கப்பட்டது.

வெளி இணைப்புகள்
---------------

* ராகி ரொட்டி செய்முறை
ஆயிசா சலால்
**ஆயிசா சலால்**  (Ayesha Jalal)  என்பவர் பாகித்தானைச் சேர்ந்த அமெரிக்க வரலாற்றாய்வாளர் ஆவார். 1998 ஆம் ஆண்டில் இவர் மக்கார்த்தர் பெல்லோ ஆக மதிக்கப்பட்டார். இவர் டப்டஸ் பல்கலைக் கழகத்தில் வரலாற்றுப் பேராசிரியராக உள்ளார்.

வாழ்க்கைக் குறிப்புகள்
----------------------

இலாகூரில் பிறந்த ஆயிசா சலால் வெல்லஸ்லி கல்லூரியில் பயின்று பின்னர் கேம்பிரிச்சில் உள்ள திரினிட்டி கல்லூரியில் படிப்பைத்
தொடர்ந்து 1983 இல் ஆய்வுப் பட்டம் பெற்றார்    1987 வரை கேம்பிரிச்சில் இருந்து திரினிட்டி கல்லூரி பேராசிரியராகப் பணி புரிந்தார்
1985 இல் வாசிங்டனில் உட்ரோ வில்சன் நடுவத்திலும், 1990 வரை ஆர்வர்ட் அகாதெமியிலும் , பின்னர் 1999 இல் டப்ட் பல்கலைக்  கழகத்திலும்
சேர்ந்து பணி செய்தார்.

பல்கலைக்கழகப் பேராசிரியர் பணி
-----------------------------

கேம்பிரிச் திரினிட்டி கல்லூரி, கேம்பிரிச் தெற்கு ஆசிய ஆய்வுப் பிரிவு, வாசிங்டனில் உட்ரோ வில்சன் நடுவம், ஆர்வர்ட் அகாதமி ஆகிய கல்வி நிலையங்களில் மதிப்புறு பேராசிரியராகவும்,  விஸ்கான்சின் -மடிசன், டப்டஸ் பல்கலைக்கழகம், ஆர்வர்ட் பல்கலைக் கழகம், இலாகூர் பல்கலைக்கழகம் ஆகியவற்றில் ஆயிசா சலால் கற்பிக்கும் பேராசிரியராகவும் இருந்தார்.

விருதுகள்
---------

ஆயிசா சலால் பல விருதுகளையும் பரிசுகளையும் பெற்றுள்ளார். திரினிட்டி கல்லூரி பரிசு, மெக்கார்தர் பவுண்டேசன் மதிப்புறு உறுப்பினர், சிட்டாரா இமீடியாஸ் என்ற பாக்கித்தானின் உயர்ந்த விருது ஆகியன அவற்றில் அடங்கும்.

மேற்கோள்
--------

1. ↑  "Department of History - Tufts University". *ase.tufts.edu*. 2016-11-06 அன்று பார்க்கப்பட்டது.
2. ↑  "Jalal, Ayesha". *Atlantic Council*. Archived from the original on 2018-01-22. .
3. ↑  Chishty-Mujahid, Nadya (2015-02-01). "COVER STORY: The Struggle for Pakistan by Ayesha Jalal". *DAWN.COM*. .
4. ↑  Chotiner, Isaac (2014-12-26). "Pakistan: The Land of the Pure". *Wall Street Journal*. .
5. ↑  "Ayesha Jalal — MacArthur Foundation". *www.macfound.org* (ஆங்கிலம்). 2017-02-10 அன்று பார்க்கப்பட்டது.
6. ↑  "Ayesha Jalal: Borderline politics" (in en-US). *The Express Tribune*. 2014-04-20. .
**ஆயிரம் காளியம்மன் கோயில்** (*Aayiram Kaliamman Temple*) இந்தியாவின் புதுச்சேரி ஒன்றியத்தில் உள்ள காரைக்கால் அருகே திருமலைராயன்பட்டினத்தில் உள்ள ஒரு பழங்கால இந்துக் கோயில். இந்த கோயிலின் மரத்தாலான காளியம்மன் சிலை பிரதான தெய்வத்திற்கு மிகவும் பிரபலமானது.

வரலாறு
------

 ஆயிரம் காளியம்மன் கோயில்
செவி வழி கதையின் படி, செங்குந்தா முதலியார் சமூகத்தைச் சேர்ந்த ஒரு பக்தர், கடலோரப் பகுதியில் காளியம்மன் தேவியின் சிலை வைத்து ஒரு பெட்டியை கண்டு எடுப்பதாதாக கனவு கண்டார். அடுத்த நாள் அவர் உண்மையிலேயே ஒரு ஓலைச்சுவடியையும், ஒரு சிலையுடன் இருந்த ஒரு வெள்ளிப் பெட்டியைக் கண்டார்.  . 

அந்த ஓலைச்சுவடி படி தினமும் 1000 சடங்கு பொருள்களுடன் பூஜை செய்வது சாத்தியமற்றது என்பதால், 5 ஆண்டுகளுக்கு ஒரு முறை பூஜை நடத்த சமூகம் முடிவு செய்தது. தமிழ் மாதமான வைகாசி காலத்தில் (மே-ஜூன்), ஒவ்வொரு 5 வருடங்களுக்கும் திருவிழா நடத்தப்படுகிறது.[]

திருவிழா
--------

 அருள்மிகு அபிராமி அம்மான் ஆலயம்
ஒவ்வொரு ஐந்து வருடங்களுக்கும், 1000 பொருட்களுடன் ஒரு சிறப்பு பூஜை செய்யப்படுகிறது. ஆயிரம்காளியம்மன் கோயிலில் நடைபெறும் இந்த சிறப்பு பூஜையில் தமிழ்நாடு மற்றும் புதுச்சேரி முழுவதிலும் உள்ள பக்தர்கள் வந்து கலந்துகொள்கின்றனர்

தேவி சிலை
---------

தெய்வதின் சிலை முழுக்க மரத்தினால் ஆனது. சிலையுடைய உடலின் ஒவ்வொரு பகுதியும் தனித்தனியாக ஒரு மர பெட்டியில் வைக்கப்பட்டுள்ளது.

குறிப்புகள்
-----------

1. ↑  "Karaikal Aayiram Kaliamman Temple". *karaikal.gov.in*. 2018-01-04 அன்று மூலம் பரணிடப்பட்டது. 2017-12-20 அன்று பார்க்கப்பட்டது.
டாக்டர். **ராகவன் சீதாராமன்** தோஹா வங்கி தலைமை செயல் அதிகாரி. 1978ம் ஆண்டில் தொடங்கப்பட்ட தோஹா வங்கி கத்தார் நாட்டின் மிகப்பெரிய வணிக வங்கியாகும், r. 2015 ம் ஆண்டில் போபர்ஸ் வணிக இதழ் வெளியிட்ட அரபு உலகின் ஆளுமைமிக்க இந்தியர்களின் பட்டியலில் ஆறாம் இடம் வழங்கியது.

இளமை மற்றும் கல்வி
------------------

தஞ்சையில் பிறந்த இவரின் தந்தை ஓர் இந்தி பேராசிரியர், பள்ளி கல்வியை தஞ்சையில் பயின்று தனது இளங்கலை வணிகவியல் பட்டத்தை சென்னை பல்கலைகழகத்தில் பெற்றார் .

பன்னாட்டு பல்கலைக்கழகங்களிலும் முனைவர் பட்டம் பெற்றுள்ளார்

வாழ்க்கை
--------

சீதாராமன் அவர்கள்  மும்பை  மற்றும் மஸ்கட் ஆகிய நகரங்களில் தணிக்கை ஆலோசகராக பணியாற்றி பின்னர் 2002ம் ஆண்டு தோஹா வங்கியின் இணைச்செயல் அதிகாரியாக பதவியேற்றார், செயல் திறமையின் காரணமாக 2007ம் ஆண்டு செப்டம்பர் மாதம் முதல் வங்கியின் தலைமை செயல் அதிகாரியாக செயல்பட்டு வருகிறார்

விருதுகள்
---------

வங்கி துறையில் சிறந்து விளங்கியமைக்காக 2009ம் ஆண்டு இந்திய நடுவண் அரசின் வாழ்நாள் சாதனையாளர் விருது வழங்கப்பட்டது .2011ம் ஆண்டு தமிழக அரசின் கலைமாமணி விருது வழங்கி கௌரவிக்கப்பட்டார்.
**முகம்மது சியாவுதீன்** (*Muhammad Ziauddin*) பாக்கித்தான் நாட்டைச் சேர்ந்த ஒரு பத்திரிகையாளர் ஆவார். பொருளாதார நிபுணர் மற்றும் வரலாற்றாசிரியராகவும் இவர் அறியப்படுகிறார்.

வாழ்க்கைக் குறிப்பு
-------------------

1938 ஆம் ஆண்டு பிரித்தானிய இந்தியாவில் இருந்த சென்னை நகரில் சியாவுதீன் பிறந்தார்.  டாக்கா பல்கலைக்கழகத்தில்  மருந்தியலில் இளம் அறிவியல் பட்டமும், 1964 ஆம் ஆண்டு கராச்சி பல்கலைக்கழகத்தில் இதழியலில் முதுகலைப் பட்டமும் பெற்றார் . *பாக்கித்தான் எகனாமிசுட்டு*, *மார்னிங் நியூசு*, *தி முசுலீம்*, *டான்*, *தி நியூசு இன்டர்நேசனல்* மற்றும் *தி எக்சுபிரசு திரிப்யூன்* ஆகிய பத்திரிகைகளில் பணியாற்றினார். "இவரது வாழ்க்கை அறுபது ஆண்டுகளுக்கும் மேலாக ஐந்து செய்தித்தாள்களில் பரவியது", என்று ஒரு முக்கிய பாக்கித்தானிய தொலைக்காட்சி செய்தி அலைவரிசை கூறியது.  

2002  ஆம் ஆண்டு 2006 ஆம் ஆண்டு வரை தெற்காசிய சுதந்திர ஊடக சங்கத்தின் தலைவராகவும் பணியாற்றினார்.

பாக்கித்தானின் முன்னாள் பிரதமர் பெனாசிர் பூட்டோ, பாக்கித்தான் எதிர்கொள்ளும் பொருளாதார பிரச்சனைகள் குறித்து சியாவுதீனை அடிக்கடி அழைத்து ஆலோசனை கேட்பார் என்று கூறப்படுகிறது.

இறப்பு மற்றும் மரபு
-------------------

29 நவம்பர் 2021 அன்று இசுலாமாபாத்தில் உள்ள இல்லத்தில் **முகம்மது சியாவுதீன்** காலமானார்.  

அவரது சக பத்திரிகையாளர்களில் ஒருவரான கைசர் பட், சமச்சீர் மற்றும் புறநிலை நோக்கோடு கட்டுரைகளை எழுதுவார் என்று கூறி இவருக்கு அஞ்சலி செலுத்தினார்.

மேற்கோள்கள்
-----------

1. 1 2 3  "Veteran journalist Muhammad Ziauddin passes away at 83 in Islamabad after prolonged illness". *DAWN.COM*. 29 November 2021.
2. 1 2 3  "Muhammad Ziauddin, interrogator of historymakers, chronicler of Pakistan's economy, dies". *Samaa TV News website*."Muhammad Ziauddin, interrogator of historymakers, chronicler of Pakistan's economy, dies". *Samaa TV News website*.
3. 1 2  "Senior journalist Muhammad Ziauddin passes away at 83". *The Express Tribune (newspaper)*. 29 November 2021. .
4. 1 2 3  "Muhammad Ziauddin: The last of the Mohicans". *The Express Tribune (newspaper)*. 29 November 2021. .
5. ↑  "سینئر صحافی محمد ضیاء الدین انتقال کر گئے". *urdu.geo.tv*.
**இதயத்திருடன்** (***Idhaya Thirudan***) சரண் இயக்கத்தில், 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜெயம் ரவி, காம்னா ஜெத்மலானி (அறிமுகம்), பிரகாஷ் ராஜ், சந்தானம், நாசர், வாணி விஸ்வநாத் மற்றும் பலர் நடித்துள்ளார். கைலாசம் பாலசந்தர் மற்றும் புஷ்பா கந்தசாமி தயாரிப்பில், பரத்வாஜ் இசையில், 10 பிப்ரவரி 2006 ஆம் தேதி வெளியானது. துருக்கியிலும் வட சைப்ரஸிலும் காட்சிகள் படமாக்கப்பட்டன.

நடிகர்கள்
---------

ஜெயம் ரவி, காம்னா ஜெத்மலானி (அறிமுகம்), பிரகாஷ் ராஜ், சந்தானம், நாசர், வாணி விசுவநாத், கு. ஞானசம்மந்தம், கிருஷ்ணா, நீலிமா ராணி, காஜல் பசுபதி, ஜெகன், மதன் பாப், எம். எஸ். பாஸ்கர், காக்கா ராதாகிருஷ்ணன், ரமேஷ் கண்ணா, மீரா கிருஷ்ணன்.

கதைச்சுருக்கம்
--------------

தீபிகா (காம்னா ஜெத்மலானி) தன் தாய் சுதா ராணியின் (வாணி விஸ்வநாத்) வளர்ப்பு அவளுக்கு சற்றும் பிடிக்கவில்லை. தன் தாயை கோபப்படுத்தும் விதமாக, மகேஷ் என்ற பெயர் கொண்ட கற்பனை நபருக்கு தன் புகைப்படங்களை அனுப்புகிறாள். ஆனால், மகேஷ் என்ற பெயரில் கேட்டரிங் மாணவர் ஒருவன் இருந்தான். மகேஷ் தீபிகாவை எங்கு சென்றாலும், பின் தொடர்ந்தான்.

இந்நிலையில், மயில்ராவணன் (பிரகாஷ் ராஜ்) என்ற போலீஸ் அதிகாரி தீபிகாவை திருமணம் செய்ய விரும்புகிறார். மகேஷிற்கும் தீபிகாவிற்கும் இடைவெளியை உண்டாகும் விதமாக, சுதா ராணியுடன் கூட்டு சேருகிறார் மயில்ராவணன். நாளடைவில், மகேஷும் தீபிகாவும் விரும்பினர். மயில்ராவணனையும் சுதா ராணியை பிரிக்க முயற்சி செய்தான் மகேஷ். மகேஷும் தீபிகாவும் எவ்வாறு காதலில் வெற்றிபெற்றனர் என்பதே மீதிக் கதையாகும்.

ஒலிப்பதிவு
----------

இந்தத் திரைப்படத்தின் பின்னணி மற்றும் 6 பாடல்களுக்கு இசை அமைத்திருந்தார் பரத்வாஜ்.

தயாரிப்பு
---------

சென்னை, மும்பை, பெங்களூரு, ஆஸ்ட்ரியா, இத்தாலி போன்ற இடங்களில் காட்சிகளும், ஜெர்மனி, ஆஸ்ட்ரியா, மும்பை ஆலப்புழா போன்ற இடங்களில் பாடல்களும் படமாப்பட்டன.

வரவேற்பு
--------

இயக்குனரின் முந்தய படங்களை போல் இல்லாவிட்டாலும், இளைஞர்களை கவரும் வண்ணம் படம் அமைந்திருந்ததாகவும், விறுவிறுப்பான திரைக்கதை, கதைக்களம் நன்றாக இருந்ததாகவும், பட இறுதியில் திடீர் சண்டை காட்சிகள் இருந்ததாகவும், விமர்சனம் செய்யப்பட்டது.

பாக்ஸ் ஆபீஸ்
------------

எதிர்மறையான விமர்சனத்தைப் பெற்ற இப்படம், தோல்விப் படமாக பின்னர் கருதப்பட்டது.

வெளி-இணைப்புகள்
---------------

*

மேற்கோள்கள்
-----------


1. ↑  "http://www.chennaionline.com". Archived from the original on 2006-01-01. 2019-03-04 அன்று பார்க்கப்பட்டது. External link in `|title=` (உதவி)CS1 maint: unfit url (link)
2. ↑  "http://www.thiraipadam.com". 2018-11-25 அன்று மூலம் பரணிடப்பட்டது. 2019-03-04 அன்று பார்க்கப்பட்டது. External link in `|title=` (உதவி)
3. ↑  "https://www.thehindu.com/". External link in `|title=` (உதவி)
4. ↑  "https://www.indiaglitz.com". External link in `|title=` (உதவி)
கணிதத்தில் **இயற்கணிதச் சமன்பாடு** (*algebraic equation*) என்பது 
{\displaystyle P=Q,} வடிவில் அமைந்ததொரு சமன்பாடு. இயற்கணிதச் சமன்பாடுகள் ஒரு களத்தில் வரையறுக்கப்படுகின்றன. இச்சமன்பாட்டிலுள்ள *P* மற்றும் *Q* இரண்டும் அதே களத்தில் அமைந்த பல்லுறுப்புக் கோவைகள். இப்பல்லுறுப்புக்கோவைகள் பல மாறிகளைக் கொண்டிருக்கலாம். எடுத்துக்காட்டாக,

{\displaystyle y^{4}+{\frac {xy}{2}}={\frac {x^{3}}{3}}-xy^{2}+y^{2}-{\frac {1}{7}}} -இது விகிதமுறு எண் களத்தில் அமைந்த இயற்கணிதச் சமன்பாடு. இயற்கணிதச் சமன்பாடுகள் *பல்லுறுப்புக்கோவைச் சமன்பாடுகள்* எனவும் அழைக்கப்படுகின்றன.

சமான சமன்பாடுகள்
----------------

இரு இயற்கணிதச் சமன்பாடுகளின் தீர்வுகள் சமமாக இருந்தால் அவ்விரு சமன்பாடுகளும் *சமானமானவை*. {\displaystyle P=Q} மற்றும் {\displaystyle P-Q=0} இரண்டும் சமானமான சமன்பாடுகள். இயற்கணிதச் சமன்பாடுகள் *பல்லுறுப்புக்கோவைச் சமன்பாடுகள்* எனவும் அழைக்கப்படுகின்றன.

விகிதமுறு எண்களில் அமைந்த ஒரு இயற்கணிதச் சமன்பாட்டை, முழு எண்களைக் கெழுக்களாகக் கொண்ட சமானமான சமன்பாடாக மாற்றலாம். மேலே தரப்பட்டுள்ள சமன்பாட்டினை முழுமையாக 42 (= 2·3·7) -ஆல் பெருக்கித் தொகுத்தெழுதக் கிடைக்கும் சமான சமன்பாடு:

{\displaystyle 42y^{4}+21xy-14x^{3}+42xy^{2}-42y^{2}+6=0}

தீர்வுகள்
---------

எந்தவொரு சமன்பாட்டிற்கும் அச்சமன்பாட்டினையும் நிறைவு செய்யும் அதிலமைந்த மாறிகளின் மதிப்புகள் அச்சமன்பாட்டின் தீர்வுகள் என அழைக்கப்படுகின்றன. இயற்கணிதச் சமன்பாடுகளுக்கு அவை மூலங்கள் எனவும் அழைக்கப்படுகின்றன. முறையாகச் சொல்வதென்றால் P*=0*  சமன்பாட்டின் தீர்வுகள் பல்லுறுப்புக்கோவை P *-ன் மூலங்களாகும்.*

ஒரு சமன்பாட்டைத் தீர்க்கும்போது அதன் தீர்வுகள் எந்த கணத்தில் அமையும் என்பதைக் கவனத்தில் கொள்வது அவசியம். விகிதமுறு எண்கள் கணத்தில் அமைந்த ஒரு சமன்பாட்டின் தீர்வுகள் அனைத்தும் முழு எண்களாக அமையலாம். அத்தகைய சமன்பாடுகள் டயஃபண்டைன் சமன்பாடுகள் என அழைக்கப்படும். இதேபோல் தீர்வுகள் மெய்யண்களாகவோ அல்லது கலப்பெண்களாகவோ அமையலாம்.

மேற்கோள்கள்
-----------

* Weisstein, Eric W. "Algebraic Equation", *MathWorld*.
**இதய மின்கடத்துகை ஒருங்கியம்** (Electrical conduction system of the heart) என்பது இதயத்தின் தசைப்பகுதிகளுக்கு மின்னோட்டம் மூலம் சமிக்ஞையை அனுப்பி இதயத்தசையை சுருங்கவைக்கும் திறனுடைய சிறப்பு இதயத்தசை உயிரணுக்களின் தொகுப்பைக் குறிக்கின்றது. இதயத்தின் இயக்கம் இதயத் தசைகளால் ஏற்படுகின்றது. இதயத்தின் சுருங்கலையும் விரிவடைதலையும் சீரான நிலையில் பேணுவதற்கென சிரைப்பைச்சோணைக் கணு (Sinoatrial node), மேற்கீழறைக் கணு, கிசுவின் கட்டு மற்றும் அதனது கிளைகள், பேர்கிஞ்சி இழைகள் ஆகிய சிறப்பு இதயத்தசை உயிரணுத் தொகுதிகள் காணப்படுகின்றன.

ஆரோக்கியமான இதயம் நிமிடமொன்றிற்கு 70 - 90 தடவைகள் துடிக்கின்றது. சீரான இதயத்துடிப்பைப் பேணும் மின்கடத்துகை ஒருங்கியத்தில் முதன்மையானது சிரைப்பைச்சோணைக் கணு ஆகும். இது வலது இதய மேலறையில் மேற்பெரு நாளம் திறக்கும் இடத்தின் அருகாமையில் அமைந்துள்ள, முளையவியல் மீதி அமைப்பான சிரையப்பைப் (sinus venarum) பகுதியில் அமைந்துள்ளது (அதனால் சிரைப்பைச்சோணைக் கணு எனப் பெயரீடு பெற்றது  ). சிரைப்பைச்சோணைக் கணுவில் தொடங்கும் மின்சமிக்ஞைக் கணத்தாக்கவிசை இதயத்தின் பல்வேறு பகுதிகளுக்கு சீரான ஓட்டத்தில் பரவுகின்றது. இதன் காரணமாக முதலில் வலது, இடது இதய மேலறைகளும் அதன் பின்னர் கீழறைகளும் சுருங்குகின்றன. மேல் மற்றும் கீழ் இதயவறைகளுக்கு இடையேயான சுருங்கலில் உள்ள கால இடைவெளியானது இதய மேலறைகளில் இருந்து கீழறைகளுக்கு குருதி செலுத்தப்படுவதற்கு இன்றியமையாதது.

உசாத்துணைகள்
------------

1. ↑   *Gray's Anatomy*. CHURCHILL LIVINGSTONE ELSEVIER. 2008. பன்னாட்டுத் தரப்புத்தக எண்:978-0-8089-2371-8.. பார்த்த நாள்: March 1, 2017.
2. ↑  Elsevier, *Dorland's Illustrated Medical Dictionary*, Elsevier, 2014-01-11 அன்று மூலம் பரணிடப்பட்டது, 2017-03-01 அன்று பார்க்கப்பட்டது.
3. ↑  Richard S. Snell MD, PhD. *Clinical Anatomy By Regions*. Lippincott Williams & Wilkins.
**இயற்கணித வடிவவியல்** (Algebraic Geometry) தற்காலக்கணித உலகில் ஒரு சிறந்த இடத்தை வகிக்கிறது. இது வடிவியலிலுள்ள எண்ணக் கருத்துக்களையும் இயற்கணித வழிமுறைகளையும், குறிப்பாக இருபதாம் நூற்றாண்டின் கணித மறுமலர்ச்சியில் மலர்ந்த ஒரு பிரிவான பரிமாற்று இயற்கணிதத்தின் எண்ணக் கருத்துக்களையும் வழிமுறைகளையும் ஒன்றுபடுத்தி ஒரு தனிப்பட்ட பாதையை வகுத்துக்கொண்டது. பல மாறிலிகள் கொண்ட பல்லுறுப்புச் சமன்பாடுகளை விடுவிப்பதோடு முடிந்துவிடுகிறது இயற்கணிதத்தின் வேலை. ஆனால் அங்குதான் தொடங்குகிறது இயற்கணித வடிவவியல். இங்கு பேசப்படும் பொருள்கள் *இயற்கணித வெரைட்டிகள்* என்று கூறப்படுகின்றன. இவை பல்லுறுப்புச் சமன்பாடுகளால் ஒரு விதமாக வரையறுக்கப்பட்ட கணங்கள். இடவியல், சிக்கலெண் பகுவியல், எண் கோட்பாடு இம்மூன்றுடனும் கருத்தளவில் ஆழமான இணைப்புகள் கொண்ட துறை இயற்கணித வடிவவியல். இதனில் பற்பல வளைவரைகளின் சார்பு நிலைகளும் பற்பல சமன்பாடுகளினால் வரையறுக்கப்படும் வளைவரைகளுக்குள் உள்ள தொடர்புகளும் அடிப்படைக் கேள்விகளாக அமைகின்றன.

அராபியக் கணிதத்தில் தான் இயற்கணித வடிவவியல் முதன்முதலில் அறிமுகப்படுத்தப்பட்டது என்று சொல்வதற்கு இடமுண்டு. ஒமார் காயம்(1048 - 1131) ஒரு வட்டமும் ஒரு பரவளைவும் சந்திக்கும் நிலைகளைப் பயன்படுத்தி முப்படியங்களை எப்படிப் படிய வைக்கலாம் என்பதற்கு ஒரு வழியை முன்மொழிந்தார். முக்கோணவியலையும் சார்புகள் மூலம் தோராயக்கணிப்பையும் பயன்படுத்தி வடிவவியல் முறைகளில் இயற்கணிதச் சமன்பாடுகளை விடுவிப்பது போன்ற ஒரு வழி அவ்வழி.

இயற்கணிதவடிவவியலை நோக்கி எடுக்கப்பட்ட இரண்டாவது படி டெகார்த்தே(1596 - 1650) தொடங்கி வைத்த இயற்கணித வளைவரைகள்.

19வது நூற்றாண்டின் தொடக்கத்தில் இத்தாலியக்கணிதவியலர்கள் சில ஆய்வுகளைத்தொடங்கிவைத்தனர். குறிப்பாக பெஜௌ தேற்றம்: {\displaystyle m,n} தரமுள்ள இரண்டு plane projective இயற்கணித வளைவரைகளுக்கு, மடங்கெண்களையும் கணக்கிட்டால், {\displaystyle mn} வெட்டுப்புள்ளிகள் இருக்கும் என்று சொல்கிறது. இவையெல்லாம் பிற்கால இயற்கணித வடிவவியலுக்கு விதைகளாயின.

1930க்குப்பிறகு, அமெரிக்க ஐக்கிய நாடுகளில் ஜாரிஸ்கி, மம்ஃப்மொர்ட் ஆகியவர்களும், பிரான்ஸிலிருந்து வைல், சாம்யூல், செவாலி, ஸேர், ஆகியவர்களும் பரிமாற்றுக்களங்களில் இயற்கணித வெரைட்டிகளை ஆய்வு செய்தனர். நுண்புல இயற்கணிதத்திலிருந்து வளையக்கோட்பாட்டை வெகுவாகப் பயன்படுத்தினர்.

ஸேர், கிரோதெண்டிக் ஆகியவர்களுடைய பிரம்மாண்டமான ஆய்வு முடிவுகளால் sheaves, schemes என்ற புதிய கருத்துக்களும் கோட்பாடுகளும் இயற்கணித வடிவவியலுக்கு அடிப்படைக் கரணங்கள் ஆயின. இந்திய வானில் இயற்கணித வடிவவியலை அறிமுகப்படுத்தி சாதனைகள் புரிந்தவர்கள் எம். எஸ், நரசிம்மன், சி. எஸ். சேஷாத்ரி முதலியோர்.
**ஏஏ 2519** *(AA 2519)* என்பது ஓர் அலுமினியம் கலப்புலோகமாகும். இக்கலப்புலோகத்தில் தாமிரம் (5.3–6.4%) உலோகக் கலவையாக்கும் தனிமமாகப் பயன்படுத்தப்படுகிறது. மேலும் இதில் 0.25% சிலிக்கன், 0.30% இரும்பு, 0.10–0.50% மாங்கனீசு, 0.05–0.40% மக்னீசியம், 0.10% துத்தநாகம், 0.02–0.10% தைட்டானியம், 0.05–0.15% வனேடியம், 0.10–0.25% சிர்க்கோனியம், 0.40% சிலிக்கன்-இரும்பு சேர்மங்கள், மற்றும் 0.15% வரை அருந்தனிமங்கள் முதலியன கலந்துள்ளன  The density of 2519 aluminium is 2820 kg/m3. It was first registered in 1985, in the அமெரிக்க ஐக்கிய நாடு.. அமெரிக்காவில் 1985 ஆம் ஆண்டு முதன்முதலாக பதிவு செய்யப்பட்டது. 
வானூர்தி கவசமாக ஏஏ 2519 கலப்புலோகம் பயன்படுத்தப்படுகிறது. ஏஏ 7039 கலப்புலோகத்தின் எறிவியல் பண்புகளுக்குச் சமமான பண்புகளை இதுவும் பெற்றுள்ளது. ஏஏ5083 கலப்புலோகத்துடன் ஒப்பிடுகையில் அரிமானத்தால் பிளவுபடும் நெருக்கடிக்கு தகைவுறுதல் பண்பு குறைவாகப் பெற்றுள்ளது. 
ஏஏ2519-டி87 தகடுகளை பற்றவைப்பதற்கு ஏஏ2319 நிரப்புகள் பயன்படுகின்றன

மேற்கோள்கள்
-----------

1. 1 2 3  *International Alloy Designations and Chemical Composition Limits for Wrought Aluminum and Wrought Aluminum Alloys*, February 2009
2. 1 2  *Metallic Materials Properties Development and Standardization*, January 2003
**வள விபரிப்பும் அணுக்கமும்** (Resource Description and Access - RDA - ஆர்.டி.எ) என்பது ஒரு விபரப்பட்டியல் சீர்தரம் ஆகும். இது ஒரு வளத்தை விபரிக்க, கண்டுபிடிக்க உதவும் மீதரவுகளை உருவாக்குவதற்கான அறிவுறுத்தல்களையும் வழிகாட்டல்களையும் கொண்டுள்ளது. இந்தச் சீர்தரம் நூலகம், ஆவணகம், அருங்காட்சியகம் போன்ற அமைப்புகள் பயன்படுத்துவதற்காக அமைக்கப்பட்டது.

இது மேற்குநாடுகளில் பரந்து பயன்படுத்தப்பட்ட ஆங்கிலோ-அமெரிக்க விபரப்பட்டியல் விதிகள் சீர்தரத்தின் வாரிசு ஆகும். இது அனைத்துலக பயன்பாட்டை நோக்காக் கொண்டு வடிவமைக்கப்பட்டுள்ளது. 2012 இற்கு பின்னர் பரந்த பயன்பாட்டிற்கு வந்துள்ளது. 2013 இல் காங்கிரசு நூலகம், பிரித்தானியா நூலகம், கனடிய நூலகம் மற்றும் ஆவணங்கள், அசுத்திரேலியா தேசிய நூலகம், யேர்மனிய தேசிய நூலகம் ஆகியவை இதனை 2013 இல் முழுமையாக இதனை நிறைவேற்றவுள்ளன.

ஆர்.டி.எ யின் பயன்கள்
---------------------

* எண்ணிமச் சூழலுக்கு உகந்தது.
* பிற மூலங்களில் இருந்து தரவுகளைப் பெறுவதற்கு இலகுவானது.
* கணினி மூலம் தரவுகளைப் பரிமாற உதவும் வண்ணம் வடிவமைக்கப்பட்டுள்ளது.
* Functional Requirements for Bibliographic Records அடிப்படையாகக் கொண்டது.

வெளி இணைப்புகள்
---------------

* Official website of the Joint Steering Committee for Development of RDA பரணிடப்பட்டது 2013-10-16 at the வந்தவழி இயந்திரம்
* RDA Toolkit
* Resource Description and Access - அறிமுகம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/லெப்டோபோட்டியா|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**லெப்டோபோட்டியா** (Leptobotia) என்பது போட்டிடே மீன் குடும்பத்தில் உள்ள பேரினமாகும். இம்மீன்கள் சீனாவில் மட்டுமே காணப்படுகின்றன.

சிற்றினங்கள்
------------

இந்த பேரினத்தில் தற்போது 16 அங்கீகரிக்கப்பட்ட சிற்றினங்கள் உள்ளன. இவை தவிர, *பரபோட்டியா கர்டஸ்* முன்பு *லெப்டோபோட்டியாவில்* சேர்க்கப்பட்டது. 

* *லெப்டோபோடியா பெல்லாக்காடா* போலன் & சுலெச்டோவா, 2016
* *லெப்டோபோடியா எலோங்காட்டா* (ப்ளீக்கர், 1870)
* *லெப்டோபோடியா ஃபிளாவலினேட்டா* எச்.ஒய் வாங், 1981
* *லெப்டோபோடியா கிலினென்சிசு* ஜே.எக்ஸ் சென், 1980
* *லெப்டோபோடியா ஹன்சுயென்சிசு* எஸ்.எம். ஃபாங் & டி.சி ஹ்சு, 1980
* *லெப்டோபோடியா ஹெங்கியாங்கென்சிசு* ஹெச்.ஜே ஹுவாங் & டபிள்யூ. ஜாங், 1986
* *லெப்டோபோடியா மைக்ரா* போஹ்லன் & சுலெச்டோவா, 2017
* *லெப்டோபோடியா மைக்ரோஃப்தால்மா* டி ஒய் ப்பூ & எம் ஆர் யே, 1983
* *லெப்டோபோடியா ஓரியண்டலிசு* டி.க்யூ சூ, எஸ்.எம். பாங் & எச்.ஒய் வாங், 1981
* *லெப்டோபோடியா பெல்லெக்ரினி* பி.டபிள்யூ பாங், 1936
* *லெப்டோபோடியா போஸ்டரோடோர்சலிசு* ஜே.எச். லான் & ஜே.எக்ஸ் சென், 1992
* *லெப்டோபோடியா பங்டேட்டா* ஜே. லி , எக்ஸ்எச் லி & எக்ஸ்எல் சென், 2008
* *லெப்டோபோட்டியா ருப்ரிலாப்ரிசு* (டேப்ரி டி தியர்சண்ட், 1872)
* *லெப்டோபோடியா டேனியோப்சு* (சாவேஜ், 1878)
* *லெப்டோபோடியா டாங்கி* பி.டபிள்யூ பாங், 1936
* *லெப்டோபோடியா டைன்டைனென்சிசு* (எச் டபுள்யூ வு, 1930)

மேற்கோள்கள்
-----------

1. 1 2  Kottelat, M. (2012): Conspectus cobitidum: an inventory of the loaches of the world (Teleostei: Cypriniformes: Cobitoidei). பரணிடப்பட்டது 2016-05-09 at the வந்தவழி இயந்திரம் *Raffles Bulletin of Zoology, Suppl. No. 26: 1-199.*
2. ↑  Bohlen, J. & Šlechtová, V. (2016): *Leptobotia bellacauda*, a new species of loach from the lower Yangtze basin in China (Teleostei: Cypriniformes: Botiidae). *Zootaxa, 4205 (1): 65-72.*
**கரையெல்லாம் செண்பகப்பூ**,  சுஜாதா எழுத, எண்பதுகளில் ஆனந்த விகடனில் தொடர்கதையாக வெளிவந்தது. பின்னர் அது முழு நூல்வடிவில் கிழக்குப் பதிப்பகம் மற்றும் விசா பப்ளிகேஷன்ஸாரால் பதிப்பிக்கப்பட்டது.

கதைக் கரு
---------

நாட்டுப்புறப் பாடல்கள் பற்றி ஆராய்ச்சி செய்ய மேம்பட்டி என்னும் கிராமத்திற்கு வரும் இளைஞன், ஜமீனின் பாழடைந்த வீட்டில் தங்குகிறார். அங்கே யாரோ மர்மமாக நடமாடுகிறார்கள். அவர்கள் எதையோ தேடுவது போலத் தெரிகிறது. அதே வீட்டில் வந்து தங்கும் ஜமீன் வாரிசு எனப்படும் பெண் கொலையுண்டு இறக்கிறாள். கொலைக்குக் காரணம் என்ன, அந்த வீட்டின் மர்மம் என்ன என்பதைச் செல்லும் கதை.

கதை மாந்தர்கள்
--------------

* கல்யாணராமன்
* வெள்ளி
* மருதமுத்து
* தங்கராசு
* சினேகலதா
* பெரியாத்தா
* பெரியசாமி

திரைப்படம்
----------

இப்புதினம் 1981 ஆம் ஆண்டு தமிழில் திரைப்படமாக எடுக்கப்பட்டது. 
சி. சண்முகசுந்தரம், கே. தங்கவேலு தயாரிப்பில், ஜி. என். ரங்கராஜனின் இயக்கத்தில், இளையராஜாவின் இசையில் வெளிவந்த இத்திரைப்படத்தில் பிரதாப்போத்தன், ஸ்ரீபிரியா, சுமலதா, மனோரமா மற்றும் பலர் நடித்துள்ளனர்.

மேற்கோள்கள்
-----------

1. ↑  கரையெல்லாம் செண்பகப்பூ-நியூ கொரைசான் மீடியா
2. ↑  கரையெல்லாம் செண்பகப்பூ-நூல் உலகம்
3. ↑  கரையெல்லாம் செண்பகப்பூஐ.எம்.டி.பி இணையத்தளம்
இசுரயேல் - யூதா மன்னர்கள் பட்டியல் (1&2 அரசர்கள் நூல்களின்படி).

|  |
| --- |
| விவிலியத்தின் |
| பழைய ஏற்பாட்டு நூல்கள் |
| 1723 இல் தரங்கம்பாடியில் வெளியிடப்பட்ட முதல் தமிழ் விவிலியம் |
| பொதுத் திருமுறைதொடக்க நூல்
விடுதலைப் பயணம்
லேவியர்
எண்ணிக்கை
இணைச் சட்டம்
யோசுவா
நீதித் தலைவர்கள்
ரூத்து
1 சாமுவேல்
2 சாமுவேல்
1 அரசர்கள்
2 அரசர்கள்
1 குறிப்பேடு
2 குறிப்பேடு
எஸ்ரா
நெகேமியா
எஸ்தர்
யோபு
திருப்பாடல்கள்
நீதிமொழிகள்
சபை உரையாளர்
இனிமைமிகு பாடல்
எசாயா
எரேமியா
புலம்பல்
எசேக்கியேல்
தானியேல்
ஒசேயா
யோவேல்
ஆமோஸ்
ஒபதியா
யோனா
மீக்கா
நாகூம்
அபக்கூக்கு
செப்பனியா
ஆகாய்
செக்கரியா
மலாக்கி |
| இணைத் திருமுறைதோபித்து
யூதித்து
எஸ்தர் (கி)
சாலமோனின் ஞானம்
சீராக்கின் ஞானம்
பாரூக்கு
தானியேல் (இ)
1 மக்கபேயர்
2 மக்கபேயர் |
|  கிறித்தவம் வலைவாசல்  விவிலியம் வலைவாசல் |
| * பா
* உ
* தொ
 |

**2 அரசர்கள்** (*2 Kings*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும். இதற்கு முன்னால் அமைந்த **1 அரசர்கள்** இந்நூல் கூறும் வரலாற்றிற்கு முந்திய காலக் கட்டத்தை விரித்துரைக்கிறது.

நூல் பெயர்
----------

"2 அரசர்கள்" என்னும் இத்திருநூல் "வடக்கு - தெற்கு" என்று பிளவுண்ட யூதா - இசுரயேல் அரசுகளின் வரலாற்றை "1 அரசர்கள்" விட்ட இடத்திலிருந்து தொடர்கிறது. மூல மொழியாகிய எபிரேயத்தில் இந்நூல்கள் "Sefer melakhim" (= அரசர்கள் பற்றிய நூல்கள்) என அறியப்படுகின்றன. கி.மு. 10ஆம் நூற்றாண்டிலிருந்து கி.மு. 6ஆம் நூற்றாண்டுவரை யூதா-இசுரயேல் நாடுகளில் நிகழ்ந்தவற்றை, குறிப்பாக அவற்றை ஆண்ட அரசர்களின் வாழ்க்கையை எடுத்துரைப்பதால் இந்நூல்கள் இப்பெயர் பெற்றன.

நூலின் மையக் கருத்துகள்
-----------------------

'2 அரசர்கள்' என்னும் இத்திருநூல் இரு பகுதிகளைக் கொண்டது:

(1) கி.மு. 850 முதல் கி.மு. 722 (சமாரியாவின் வீழ்ச்சி) வரையிலான வடக்கு - தெற்கு அரசுகளின் வரலாறு.
(2) சமாரியாவின் வீழ்ச்சியிலிருந்து, கி.மு. 586 (எருசலேமின் வீழ்ச்சி) வரையிலான யூதா அரசர்களின் வரலாறு.
இந்நூல் யோயாக்கின் அரசனது விடுதலையுடன் முடிகிறது.

யூதா, இசுரயேல் ஆகியவற்றின் அரசர்களும் மக்களும் ஆண்டவருக்கு அஞ்சி நடக்காததாலேயே அந்நாடுகள் பேரழிவுக்குள்ளாயின என்பதை இந்நூல் மிகவும் வற்புறுத்திக் கூறுகிறது. எருசலேம் வீழ்ச்சியுற்றதும், யூதா நாட்டு மக்கள் பாபிலோனுக்கு நாடுகடத்தப்பட்டதும் இசுரயேலரின் வரலாற்றில் பெரும் திருப்புமுனையாக அமைந்துள்ளன.

இந்நூலில் எலியாவின் பதிலாளான இறைவாக்கினர் எலிசாவின் புதுமைகள் சிறப்பிடம் பெறுகின்றன.

2 அரசர்கள் நூலின் உள்ளடக்கம்
----------------------------

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. பிளவுபட்ட நாடு (தொடர்ச்சி)
அ) இறைவாக்கினர் எலிசா
ஆ) யூதா, இசுரயேல் அரசர்கள்
இ) சமாரியாவின் வீழ்ச்சி | 1:1 - 17:41
1:1 - 8:15
8:16 - 17:4
17:5-41 | 560 - 594
560 - 575
576 - 592
592 -593 |
| 2. யூதா அரசு 
அ) எசேக்கியாவின் ஆட்சி
ஆ) யோசியாவின் ஆட்சி 
இ) யூதாவின் இறுதி அரசர்கள்
ஈ) எருசலேமின் வீழ்ச்சி | 18:1 - 25:30
18:1 - 21:26
22:1 - 23:30
23:31 - 24:20
25:1-30 | 594 - 610
594 - 602
602 - 606
606 - 608
608 -610 |

மேலும் காண்க
------------

விக்கிமூலத்தில் அரசர்கள் - இரண்டாம் நூல்

மேற்கோள்கள்
-----------

1. ↑  Sweeney, p. 1
2. ↑  Fretheim, p. 7
3. ↑  Grabbe, Lester L. (2016-12-01) (in en). *1 & 2 Kings: An Introduction and Study Guide: History and Story in Ancient Israel* (1 ). T&T Clark.
பிரி ரெயிஸ் வரைபடத்தின் தற்போதைய வடிவம். நடு, மற்றும் தென் அமெரிக்க் கரைகள் காட்டப்பட்டுள்ளன. "கொலம்பசிவால் வரையப்பட்ட மேற்கு நிலப் பகுதிகளின் வரைபடம்" எனக் குறிப்புக் காணப்பட்டது.
**பிரி ரெயிஸ் வரைபடம்** (*Piri Reis map*) என்பது 1513 ஆம் ஆண்டு உதுமானியப் பேரரசரின் கடற்படையில் அதிகாரியாக இருந்த பிரி ரெயிஸ் என்பவரால் வரையப்பட்ட ஒரு உலக வரைபடம் ஆகும். இந்த வரைபடத்தில் மூன்றில் ஒரு பங்கு மட்டுமே இப்போது உள்ளது, மீதமுள்ள இரண்டு பங்கு அழிந்து விட்டது. இந்த வரைபடத்தில் ஐரோப்பா , வடக்கு ஆப்பிரிக்கா மற்றும் பிரேசில் கடற்கரை போன்ற மேற்குக் கடற்கரைப் பகுதிகள் ஓரளவு துல்லியத்துடன் வரையப்பட்டிருந்தன. அசோரசு, கேனரி தீவுகள் போன்ற பல்வேறு அத்திலாந்திக் தீவுகள், தொன்மைத் தீவான அந்தீலியா, மற்றும் சப்பான் ஆகியவையும் வரையப்பட்டிருந்தன.

மேற்கோள்கள்
-----------

1. ↑  To The End of the Earth, Jeremy Harwood, Struik Publishers, 2007, ISBN 978-1-77007-608-2, ப.69

வெளி இணைப்புகள்
---------------

* *Turkey in Maps*: *The Piri Reis margin notes, translation from* The Oldest Map of America *(Afet Inan, Ankara, 1954).*
* Charles Hapgood commentary on the Piri Reis map, photocopied from *Maps of the Ancient Sea Kings*
**வடிவியல் கற்பிக்கும் பெண்மனி**
**அறிவியலில் பெண்கள்** (Women in science) என்பது பழங்காலம் முதல் இன்றுவரை அறிவியலில் பெண்கள் ஆற்றியுள்ள பங்கினைக் குறிக்கும். பழங்காலம் முதலே பெண்கள் அறிவியலில் குறிப்பிடத்தக்க பங்களிப்புகளை செய்து வந்துள்ளனர். பாலினம் மற்றும் அறிவியலில் ஆர்வமுள்ள வரலாற்று ஆய்வாளர்கள், அறிவியலில் பெண்களின் சாதனைகள், அதை முடிப்பதற்கான பெருமுயற்சிகள் எனப் பதிவு செய்து வைத்துள்ளனர். தனது சாதனைகளுக்காக அவர்கள் எதிர்கொண்ட தடைகள், அவரகளின் பணிக்காக செயல்படுத்திய உத்திகள், குழு ஆய்வுகள், முக்கிய அறிவியல் இதழ்களிலும் பிற வெளியீடுகளிலும் அங்கீகரிக்கப்பட்டமை ஆகியவை பதிவு செய்யப்பட்டுள்ளன. சமூகம், வரலாறு, விமர்சனம் இவையனைத்தையும் தாண்டி, தன் அறிவுசார் ஒழுக்கத்தை வெளிப்படுத்தி தனது உரிமையை நிலைநாட்டியுள்ளனர். 

லாரா பாசி, முதல் பெண் அறிவியலாளர்.
முந்தைய பல நாகரிகங்களில் பெண்கள் மருத்துவத்துறையில் ஈடுபட்டிருந்தனர். பண்டைய கிரேக்கத்தில் பெண்களுக்காக இயல் மெய்யியலில் வாய்ப்புகள் இருந்தன. கி. பி. இரண்டாம் நூற்றாண்டில் பெண்கள் இரசவாதம் என்னும் துறையில் பங்களித்துள்ளனர். இடைக்காலத்தில் பெண்கள் கல்வி கற்பதற்கான இடமாக அருட்சகோதரி மடங்கள் இருந்தன. இது போன்ற சில சமூகங்களில் பெண்கள் அறிவார்ந்த ஆய்வுப்பணிகளில் ஈடுபட வாய்ப்புகள் வழங்கப்பட்டன. பதினோராம் நூற்றாண்டு இடைக்காலப் பல்கலைக்கழகங்கள் தோற்றம் கண்டபோது, பெரும்பாலான பெண்கள் பல்கலைக்கழகக் கல்வியிலிருந்து விலக்கப்பட்டனர். மருத்துவத்துறையில் பெண்கள் கல்வி கற்பதற்கான சுதந்திரம் மற்ற இடங்களில் இருந்ததைக் காட்டிலும் இத்தாலியில் அதிகமாக இருந்தது. பதினெட்டடாம் நூற்றாண்டில் அறிவியல் துறை ஆய்வுகளில் ஈடுபட்டு பல்கலைக்கழகத் தலைவராக உயர்ந்த முதல் பெண் அறிவியலாளர் லாரா பாசி ஆவார். இவர் இத்தாலியைச் சேர்ந்த அறிவியலாளர் ஆவார்.

பதினெட்டாம் நூற்றாண்டில் பாலின வரையரைகள் பெரிதாக இருந்த போதும், பெண்கள் அறிவியல் துறையில் மிகப்பெரிய முன்னேற்றம் கண்டனர். தான் வாழும் சமூகத்தில் பெண்களின் சாதனைகள் விலக்கிவைக்கப்பட்ட போதும் படித்த சமூகங்கள் பெண்களை அங்கீகரித்து ஏற்றுக்கொள்ளத் தொடக்கின. பத்தொன்பதாம் நூற்றாண்டின் பின்பகுதியில் மகளிரில் கல்லூரிகள் அதிகரிக்கத் துவங்கின. அதன்மூலம் பெண்களுக்கான கல்வியும் பெண் அறிவியலாளருக்கான வேலை வாய்ப்புகளும் அதிகமாகின. 1903 ஆம் ஆண்டில் இயற்பியலுக்கான நோபல் பரிசு பெற்ற முதல் பெண் அறிவியலாளர் மேரி கியூரி ஆவார். மேலும் 1911 இல் வேதியலில் இவரின் கதிரியக்கம் குறித்த ஆய்வுகளுக்கு நோபல் பரிசு பெற்றார். இரட்டை நோபல் பரிசு பெற்ற முதல் பெண் இவரே ஆவார். 1901 முதல் 2010 வரை நாற்பது பெண்கள் இதுவரை நோபல் பரிசு பெற்றுள்ளனர். இவற்றில் பதினேழு பெண்கள் இயற்பியல், வேதியல், மருத்துவம் ஆகிய துறைகளில் நோபல் பரிசு பெற்றுள்ளனர்.

= மேற்கோள்
==========

1. ↑  Whaley, Leigh Ann. *Women's History as Scientists*. Santa Barbara, California: ABC-CLIO, INC. 2003.
2. ↑  Laura Bassi at Encyclopedia.com
3. ↑  "Nobel Prize Awarded Women".
**பிரிகோஜின் பக்கி** (*Prigogine's nightjar*)(*கேப்ரிமுல்கசு பிரிகோஜினி*) அல்லது **இடோம்ப்வே பக்கி** என்பது வெப்பமண்டல மத்திய ஆப்பிரிக்காவின் காணப்படும் பறவை சிற்றினமாகும். இது ஆகத்து 1955-ல் ஜயரில் உள்ள இடோம்ப்வே மலைகளில் எடுக்கப்பட்ட ஒரே ஒரு மாதிரியிலிருந்து அறியப்படுகிறது.

விளக்கம்
--------

பிரிகோஜின் பக்கி காட்டுப்பகுதியில் வாழும் சிற்றினமாகத் தோன்றுகிறது. ஆனால் இதன் பழக்கவழக்கங்கள் அல்லது இனப்பெருக்கம் குறித்து எதுவும் தெரியவில்லை. இருப்பினும் இது இதன் உறவினர்களைப் போல வெற்று தரையில் கூடு கட்ட வாய்ப்புள்ளது. இது மற்ற இரவு பக்கிகளைப் போலவே இரவு நேரத்தில் பூச்சிகளை உண்ணும் பறவையாகும்.

பிரிகோஜின் பக்கியானது ஒரு சிறிய பறவையாகும். இது 19 செ.மீ. நீளம் வரை வளரக்கூடியது. குட்டை வால் மற்றும் பெரிய தலையினைக் கொண்டது. முதிர்ச்சியடைந்த பெண் பறவை கரும்பழுப்பு நிறத்தில் அதிக புள்ளிகளுடன் இருக்கும். பறக்கும் போது இது பழுப்பு நிறமாகக் காணப்படும். இதன் உறவினர்கள் பலவற்றில் காணப்படும் வெள்ளை இறக்கை அடையாளங்கள் இதில் இல்லை. வெளிறிய பழுப்பு நிற இறக்கை புள்ளிகள் மற்றும் வெண்மையான வால் இறகு முனைகள் உள்ளன.

இதனுடைய பொதுவான பெயர் மற்றும் இருசொல் பெயர் பறவையியல் வல்லுநர் அலெக்சாந்தரே பிரிகோஜினை நினைவுபடுத்துகிறது.

மேற்கோள்கள்
-----------

1. ↑  BirdLife International (2016). "*Caprimulgus prigoginei*". *IUCN Red List of Threatened Species* **2016**: e.T22689954A93253760. doi:10.2305/IUCN.UK.2016-3.RLTS.T22689954A93253760.en.. பார்த்த நாள்: 12 November 2021.
2. ↑   BirdLife Species Factsheet.

* *க்ளீரே* மற்றும் நர்னியின் நைட்ஜார்ஸ்,ISBN 1-873403-48-8

வெளி இணைப்புகள்
---------------

* BirdLife Species Factsheet.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1274873
* விக்கியினங்கள்: Caprimulgus prigoginei
* ADW: Caprimulgus\_prigoginei
* Avibase: 4B58353AE3E3F45A
* BirdLife: 22689954
* ஈபேர்டு: itonig1
* GBIF: 2496838
* iNaturalist: 19517
* IRMNG: 11093354
* ITIS: 555585
* IUCN: 22689954
* என்.சி.பி.ஐ: 1002751
* Xeno-canto: Caprimulgus-prigoginei

 |
**ஆர். தர்மர்** (*R. Dharmar*) இந்தியாவைச் சேர்ந்த ஓர் அரசியல்வாதியும் இந்திய நாடாளுமன்ற மேலவையான மாநிலங்களவையின் உறுப்பினரும் ஆவார். இராமநாதபுரம் மாவட்டம், முதுகுளத்தூர் வட்டம், புளியங்குடி கிராமம் இவருடைய சொந்த ஊராகும். விவசாயக் குடும்பத்தைச் சேர்ந்த இவர் மறவர் இனத்தைச் சேர்ந்தவராவார்.

1987-ம் ஆண்டு அதிமுகவில் சேர்ந்த தர்மர் கிளைச் செயலாளர், ஒன்றிய இளைஞரணி துணைச் செயலாளர், ஒன்றியச் செயலாளர் பதவிகளை வகித்துள்ளார். மேலும், இராமநாதபுரம் மாவட்டச் செயலாளர், முதுகுளத்தூர் ஒன்றியக்குழு துணைத் தலைவர், 4 முறை ஒன்றிய கவுன்சிலர், 2 முறை நிலவள வங்கித் தலைவர் என பதவிகள் வகித்துள்ளார். தொடர்ந்து 12 ஆண்டுகளாக முதுகுளத்தூர் ஒன்றிய அதிமுக செயலாளராகவும் 2020 ஆம் ஆண்டு முதல் முதுகுளத்தூர் ஊராட்சி ஒன்றியக் குழுத் தலைவராகவும் பதவி வகித்து வருகிறார். 2022-ஆம் ஆண்டில் அதிமுக சார்பில் மாநிலங்களவை உறுப்பினராக தேர்வு செய்யப்பட்டார்.

மேற்கோள்கள்
-----------

1. ↑  "Chidambaram and five others to be elected unopposed to RS". டெக்கன் ஹெரால்டு. 1 June 2022. 1 June 2022 அன்று பார்க்கப்பட்டது.
2. ↑  "Shanmugam, Dharmar are AIADMK RS candidates". *Julie Mariappan*. தி டைம்ஸ் ஆஃப் இந்தியா. 26 May 2022. 1 June 2022 அன்று பார்க்கப்பட்டது.
3. ↑  "AIADMK names Shanmugham, Dharmar as candidates for RS bypolls". DT next. 25 May 2022. 2 June 2022 அன்று பார்க்கப்பட்டது.
4. ↑  அதிமுக மாநிலங்களவை வேட்பாளர் - யார் இந்த ஆர்.தர்மர்?
5. ↑  யார் இந்த தர்மர்? அதிமுக ராஜ்யசபா எம்.பி வாய்ப்பு எப்படி கிடைத்தது?
**மலேய பறக்கும் தவளை** (*Malayan flying frog*)(*ஜாங்கிக்சாலசு புரோமினானசு*) என்பது பாசி தவளை குடும்பத்தினை (ராகோபோரிடே) சார்ந்த தவளைச் சிற்றினம் ஆகும். இது இந்தோனேசியா, மலேசியா மற்றும் தாய்லாந்தில் காணப்படுகிறது.

இது ஒரு பெரிய பறக்கும் தவளை வகையாகும். பெண் தவளையின் உடல் நீளம் 7.6 செ.மீ. வரை இருக்கும். ஆண் தவளை 6.2 செ.மீ. வரை வளரும். இது முதுகு பொதுவாகப் பச்சை நிறமாகவும், சிறியதாக இருக்கும் போது ஓரளவு ஒளி ஊடுருவக்கூடியதாகவும் இருக்கும்.

தலைப்பிரட்டை சாம்பல் கலந்த பச்சை நிறத்தில் காணப்படும். உடலில் அடையாளங்கள் இல்லை. உருமாற்றம் அடையும்போது இவை பசுமையாகக் காணப்படும். இவை வளர்ந்து உடல் நீளம் சுமார் 30-33 மி.மீ. அளவு வரும்போது வால் இழக்கப்படுகிறது. புதிதாக உருமாறும் இளம் தவளை 15 மி.மீ. ஆகும். பல் வரிசை சூத்திரம் சிறிய தலைப்பிரட்டையில் 5(2-5)/3 மற்றும் முதிர்வடைந்த தவளையில் 6(2-6)/3 ஆகும்.

இதன் இயற் வாழிடம் கடல் மட்டத்திலிருந்து சராசரியாக 600 மீட்டர் உயரத்தில் உள்ள மிதவேப்பமண்டல மற்றும் வெப்பமண்டல ஈரமான மலைக் காடுகள் ஆகும். இது ஆறுகள், இடைப்பட்ட ஆறுகள் மற்றும் இடைப்பட்ட நன்னீர் சதுப்பு நிலங்களிலும் வாழ்கிறது. இது பன்னாட்டு இயற்கைப் பாதுகாப்புச் சங்கத்தினால் அச்சுறுத்தப்பட்ட சிற்றினமாகக் கருதப்படவில்லை.

மேற்கோள்கள்
-----------

1. ↑  Jeet Sukumaran, Peter Paul van Dijk, Yodchaiy Chuaynkern, Djoko Iskandar, Norsham Yaakob, Leong Tzi Ming (2004). "*Zhangixalus prominanus*". *IUCN Red List of Threatened Species* **2004**: e.T59015A11868932. doi:10.2305/IUCN.UK.2004.RLTS.T59015A11868932.en.. பார்த்த நாள்: 17 November 2021.
2. 1 2  Leong Tzi Ming (2004). "Larval descriptions of some poorly known tadpoles from Peninsular Malaysia (Amphibia: Anura)" (PDF). *Raffles Bulletin of Zoology* **52** (2): 609–620. .

வெளி இணைப்புகள்
---------------

* தீபகற்ப மலேசியாவின் நீர்நில வாழ்வன மற்றும் ஊர்வன - *ராகோபோரஸ் ப்ரோமினானஸ்*

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2702229
* விக்கியினங்கள்: Zhangixalus prominanus
* AmphibiaWeb: 4531
* EoL: 332223
* GBIF: 5217265
* iNaturalist: 26467
* IRMNG: 10724040
* ITIS: 665668
* IUCN: 59015
* என்.சி.பி.ஐ: 1969347
* uBio: 4805960

 |